Alejandro Casañas

Alejandro Francisco Casañas Ramírez (s. 29. tammikuuta 1954 Guanabacoa, Havanna) on entinen kuubalainen pika-aitajuoksija ja olympiamitalisti.Sports Reference LLC Hän saavutti 110 metrin aitajuoksussa kaksi olympiahopeaa ja maailmanennätyksen.Kluge, s. 812

Casañas kilpaili 18-vuotiaana Münchenin 1972 olympialaisissa mutta keskeytti 110 metrin aitajuoksun alkuerässään.Kluge, s. 240 Vuonna 1975 hän voitti lajinsa Pan-Amerikan kisoissa ajalla 13,44 s.Butler, s. 292 Montréalin 1976 olympialaisissa hän saavutti hopeaa ajalla 13,33 s. Hän hävisi kisan voittaneelle Guy Drut'lle 0,03 sekunnilla.Kluge, s. 466 Välierässään Casañas oli juossut ajan 13,34 s ja jättänyt selvästi taakseen Drut'n ja vuoden 1968 olympiavoittaja Willie Davenportin, joka loppukilpailussa sijoittui kolmanneksi. Casañas juoksi 4 × 100 metrin viestijuoksussa toisen osuuden Kuuban joukkueessa, joka sijoittui viidenneksi ajalla 39,01 s.Kluge, s. 467

Casañas voitti Sofian universiadeissa 21. elokuuta 1977 aitajuoksun mestaruuden sähköajanoton maailmanennätysajalla 13,21 s.Butler, s. 273, 468 Ennätys säilyi hänen nimissään huhtikuuhun 1979 saakka.Butler, s. 468 Moskovan 1980 olympialaisissa uusi maailmanennätysmies Renaldo Nehemiah ei ollut mukana. Casañas oli alku- ja välierien nopein ajoilla 13,46 ja 13,44 s.Kluge, s. 693 Loppukilpailuissa hän saavutti hopeaa ajalla  13,40 s; hän hävisi Thomas Munkeltille 0,01 sekunnilla. Viestijuoksun alkuerässä Kuuban joukkue keskeytti.Kluge, s. 695 Casañas oli mukana vielä Helsingin MM-kilpailuissa 1983 ja selviytyi alkueristä jatkoon mutta ei juossut enää välierissä.Butler, s. 93

Casañas voitti 110 metrin aitajuoksun Keski-Amerikan ja Karibian kisoissa vuosina 1974 (13,80 s myötätuulessa), 1978 (13,67 s) ja 1982 (13,38 s)Butler, s. 296 sekä Keski-Amerikan ja Karibian mestaruuskilpailuissa vuosina 1977 (13,55 s), 1981 (13,85 s), 1983 (13,61 s) ja 1985 (13,68 s).Butler, s. 301

Lähteet




Viitteet

Luokka:Kuubalaiset pika-aitajuoksijat
Luokka:Kuubalaiset pikajuoksijat
Luokka:Kuubalaiset olympiamitalistit
Luokka:Vuonna 1954 syntyneet
Luokka:Elävät henkilöt